KOMISIJOS SPRENDIMAS
2004 m. liepos 26 d.
pateikiantis patvirtintų spermos surinkimo centrų sąrašą arklių spermos importui iš trečiųjų šalių
(pranešta dokumentu Nr. K(2004) 2511)
(Tekstas svarbus EEE)
(2004/616/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis ir embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB (1), A priedo I dalyje, ypač į jos 17 straipsnio 3 dalį,
kadangi:
(1)
2000 m. kovo 31 d. Komisijos sprendimas 2000/284/EB, pateikiantis patvirtintų spermos surinkimo centrų, galinčių importuoti arklinių spermą iš trečiųjų šalių, sąrašą ir iš dalies keičiantis Sprendimus 96/539/EB ir 96/540/EB (2), buvo iš dalies pakeistas keletą kartų.
(2)
Priimdama 2004 m. sausio 6 d. Sprendimą 2004/211/EB, pateikiantį trečiųjų šalių ir jų teritorijų dalių, iš kurių valstybės narės leidžia importuoti gyvus arklius ir arklių rūšių spermą, kiaušialąstes ir embrionus, sąrašą ir iš dalies keičiantį Sprendimus 93/195/EEB ir 94/63/EB (3), Komisija pakeitė teisinę bazę, pagal kurią sudaromas trečiųjų šalių ir jų regionų sąrašas tiek gyvų arklių, tiek jų embrioninių produktų importui.
(3)
Įsigaliojus Direktyvai 2004/68/EB, spermos surinkimo centrų, iš kurių valstybės narės leidžia importuoti arklių spermą, kurios kilmės šalis yra trečiosios šalys, sąrašas iš dalies keičiamas pagal Direktyvos 92/65/EEB 17 straipsnio 3 dalies b punkto antros-ketvirtos pastraipų nuostatas ir viešai skelbiamas Komisijos tinklalapyje.
(4)
Be to, trečiosios šalys, pranešdamos Komisijai apie spermos surinkimo centrų, galinčių importuoti arklinių spermą į Bendriją, patvirtinimą, laikosi naujos tvarkos ir pateikia informaciją apie atliekamą patvirtinimą nustatyta forma.
(5)
Kompetentingos Kanados ir Naujosios Zelandijos institucijos oficialiai pranešė Komisijai apie atitinkamai dviejų ir vieno papildomų arklių spermos surinkimo centrų patvirtinimą laikantis Direktyvos 92/65/EEB nuostatų.
(6)
Be to, kompetentingos Jungtinių Amerikos Valstijų institucijos oficialiai pranešė Komisijai apie 12 papildomų arklių spermos surinkimo centrų patvirtinimą laikantis Direktyvos 92/65/EEB nuostatų, patvirtinimo panaikinimą centrams 02AZ001-EQS, 00TX003-EQS, 02TX018-EQS ir 03TX001-EQS bei apie tam tikrų vieno patvirtinto centro duomenų pakeitimą.
(7)
Būtina pataisyti Serbijos ir Juodkalnijos ISO šalies kodą ir atitinkamai pakeisti šios šalies vietą sąraše.
(8)
Būtina atsižvelgti į tai, kad 2004 m. gegužės 1 d. prie Bendrijos prisijungė naujos valstybės narės.
(9)
Būtina atsižvelgti į atitinkamus Bendrijos susitarimus su tam tikromis trečiosiomis šalimis.
(10)
Siekiant aiškumo ir racionalumo, Sprendimas 2000/284/EB turėtų būti panaikintas ir pakeistas.
(11)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybės narės leidžia importuoti arklių spermą, surinktą centruose, įtrauktuose į šio sprendimo priede pateikiamą sąrašą, su sąlyga, kad laikomasi Sprendimo 2004/211/EB 4 straipsnyje nustatytų reikalavimų.
2. Sperma, nurodyta 1 dalyje, turi būti surinkta po centro patvirtinimo datos. Patvirtinimą atlieka minėtos trečiosios šalies kompetentingos nacionalinės institucijos.
3. Atnaujinti priede pateikto sąrašo variantai, priėmus sprendimą pagal Direktyvos 92/65/EEB 17 straipsnio 3 dalies b punkte nustatytą tvarką, skelbiami Komisijos tinklalapyje.
2 straipsnis
Komisijos sprendimas 2000/284/EB yra panaikinamas.
Nuorodos į panaikintą sprendimą laikomos nuorodomis į šį sprendimą.
3 straipsnis
Šis sprendimas skirtas valstybėms narėms.
Priimta Briuselyje, 2004 m. liepos 26 d.